Поздравити родитеље ...

1. Свирање

* Ђак ( фрулаши и пратња триангл )
* Коло ( фрулаши, пратња звечке и триангл )
* Данас ( фрулаши и ритмичка пратња – штапићи, звечка, триангл )

2. рецитовање

2. Рецитовање

Бели децембар –

Нов шешир - Стефан

Јутрос је наш кров добио шешир нов.

Трапалапа, трапалапа, то је једна бела капа.

Ја му кажем : „Добар дан! Какав ти је био сан?“

( Уз то скидам свој качкет, тако ради учтив свет.)

Кров ме гледа, под шеширом, па ми каже: „Иди с миром.“

„Шта се правиш важан, крову, што не скинеш капу нову?“

Он са врха на врхунцу: „Капу скидам само Сунцу!“

Стеван Раичковић

Андреј, Филип, Душан

Моје је бака умела рећи,

док је још била жива,

децембар увек добар бива,

још ако је цeо бео...

И сигурно је имала право

не знам шта бих све дао

кад би се и овај децембар

одмах у пoтпуности

у бело обукао.

Баш све би било бело:

дрвећа, поља, равница цела,

кожуси, капе, и саонице,

а још и деца, она смела,

баш сва би била бела!

Ал ето, заборавих вране

што јуре белим снеговима.

И у најбељем децембру остају црне

за инат свему и свима!

Михаел Бабинка

Новогодишња улица снова – ДН, Бојана, Нина

Допрејаће с пахуљама

радост да се смешка с нама

као нежно бело цвеће;

испод овог небосклона

Година ти жели нова:

много среће, много среће!

Стигле су сад оне бајке

што су нежно везле мајке

зовући нам јата снова.

Да ти буду добри пути,

опет ћу ти дошапнути:

СРЕЋНА ГОДИНА НОВА!

Сад пахуље тихо лете,

дођи и ти, драго дете,

Године те зове нова!

Процвале су снежне руже

да ти топлу љубав пруже

у улици наших снова.

Бела крила носе жеље

Овде, где је сад весеље

и где данас све је твоје:

треперење песме благе,

пенушаве игре драге...

Дођи, дођи, дете моје!

Трагови у снегу – Елена, Ана, Зорана

Овуда, ево,

видиш

јутрос,

у освит дана,

прошла је важна и тешка,

гракћући - госпођа врана.

А за њом корака лака

и дугог репа – сврака.

Подаље мало

видимо

један траг

збуњен, плах...

Прошао туда неко

носећи големи страх.

Његове стопе знају

одрасли,

људи,

деца – то је траг зеца.

Одједном,

од прве сеоске куће...

То је траг

старог ловца

и буволовца – Жуће.

Гледајте,

поред воћара

за трагом зеца,

гле

где ћути погнуто грање,

путују велике стопе,

а поред њих мање.

То су опанци прошли

старога деде Вука,

у школу,

по снегу првом

одвео – унука.

Најзад,

за једним трагом,

просута пера светла:

прошао мудријаш лисац,

однео – бабиног петла.

Новогодишња честитка – ДР, Таца

Да сам на небу сунце,

Ствар би била врло лака!

Бацила бих вам кроз прозор

сто златних честитака!

И облак кад бих била,

Знала бих добро шта треба,

На саму Годину нову

Снег бих вам послала с неба.

Да сам мраз, другари,

још уочи тог дана

сванула би на окну сваком

велика сребрна грана.

Да сам продавац књига,

Дала бих вам, тврда вера,

Безброј укоричених

Робинзона и Гуливера.

Овако, уместо књига,

Слеђене на прозору слике,

шаљем вам песме своје

брзе и верне гласнике.

Оне вам носе поздрава

Колико је у години дана.

Била вам свака радња

Успехом крунисана!

Десанка Максимовић

3. Певање

* Зима, зима – сви
* Све је бело – сви

4. Занимљивости

Централно грејање - Лука

Радул Тасић из Обреновца јавио нам је сензационалну вест да је увео централно грејање у своје панталоне. Одмах по пријему првих честитки Радул је изјавио да наставља радове и да ускоро треба очекивати да у своје панталоне уведе и текућу воду.

Продуктивност - Лука

У жељи да повећа продуктивност рада предионица памука у Турици код Ужица, примила је недавно у службу тридесет мачки. Сматрају да ће тридесет мачки боље прести него тридесет радница, јер имају дужу праксу у предењу.

Спортски лов - Ивана

Бежећи испред ловца Миленка Костића из Алибунара један зец се незгодно оклизнуо, пао и сломио ногу. Миленко је одмах позвао станицу за хитну помоћ и повређеног зеца пребацио у болницу. Договорили су се да лов наставе чим зец прездрави.

Пронађена промаја – Ивана

Добривоје Зекић из Добоја пронашао је нову врсту промаје. То је промаја која настаје у фудбалској лопти, када се иста пробуши са две стране. Добра је особина ове промаје што је затвореног типа, и што од ње нико не може да добије запаљење плућа.

Прва помоћ изгубљенима – Ивана

Проналазак Велизара Ускоковића из Земуна узбудио је научне кругове Европе. У последње време учестали су случајеви да се људи губе. Велизарев проналазак састоји се у томе што ће сви људи носити у џепу по једно огледалце, и чим се изгубе – погледају у огледалце и виде да су ту.

5. Кад дедица не зна да прича приче – Лазар и Ђина ( драмска игра )

6. Пепељуга

1. сцена –Очево срце, Душан и Ђина

2. сцена – Двор се љуља, Зорана, Филип, Стефан

3. сцена – Нису ноге китникез, Елена, Кристина, Таца

4. сцена – Елена, Душан, Таца, Кристина, Ђина, Филип, Лука, Стефан, Зорана

7. Трепти звезда плавим оком – певање, сви